CELEX: 32021D1944
Language: bg
Date: 2021-11-02 00:00:00
Title: Решение (ЕС) 2021/1944 на Европейската централна банка от 2 ноември 2021 година за изменение на Решение (ЕС) 2020/1997 за одобряване на обема на монетите, които ще се емитират през 2021 година (ЕЦБ/2021/48)

10.11.2021   
               
               
                  BG
               
               
                  Официален вестник на Европейския съюз
               
               
                  L 397/26
               
            
         РЕШЕНИЕ (ЕС) 2021/1944 НА ЕВРОПЕЙСКАТА ЦЕНТРАЛНА БАНКА
         от 2 ноември 2021 година
         за изменение на Решение (ЕС) 2020/1997 за одобряване на обема на монетите, които ще се емитират през 2021 година (ЕЦБ/2021/48)
         УПРАВИТЕЛНИЯТ СЪВЕТ НА EВРОПЕЙСКАТА ЦЕНТРАЛНА БАНКА,
         като взе предвид Договора за функционирането на Европейския съюз, и по-специално член 128, параграф 2 от него,
         като има предвид, че:
         
                     (1)
                  
                  
                     От 1 януари 1999 г. Европейската централна банка (ЕЦБ) има изключителното право да одобрява обема на монетите, емитирани от държавите членки, чиято парична единица е еврото.
                  
               
                     (2)
                  
                  
                     Въз основа на прогнозите за търсене на евромонети през 2021 г., предоставени на ЕЦБ от държавите членки, чиято парична единица е еврото, с Решение (ЕС) 2020/1997 на Европейската централна банка (ЕЦБ/2020/57) (1) ЕЦБ одобри общия обем на евромонетите, предназначени за обращение, и на колекционерските евромонети, непредназначени за обращение, през 2021 г.
                  
               
                     (3)
                  
                  
                     Съгласно член 3 от Решение (ЕС) 2015/2332 на Европейската централна банка (ЕЦБ/2015/43) (2) всяка държава членка от еврозоната трябва да уведоми ЕЦБ, ако има вероятност реалното търсене на евромонети да надхвърли одобрения обем на монетите, които ще се емитират, за календарната година, и трябва да отправи ad hoc искане за одобрение за допълнителен обем монети, които ще бъдат емитирани, за същата календарна година, ако търсенето на монети продължи да е завишено.
                  
               
                     (4)
                  
                  
                     На 1 септември 2021 г. De Nederlandsche Bank, също от името на Министерството на финансите на Нидерландия, поиска обемът на евромонетите, които Нидерландия може да емитира през 2021 г., да бъде увеличен с допълнителен обем от 50 милиона евро от 0,1 милиона евро на 50,1 милиона евро, за да може да отговори на неочакваното нарастване на търсенето на монети в резултат на облекчаването на ограничителните мерки във връзка с COVID-19, отварянето на магазините и сезонния ефект.
                  
               
                     (5)
                  
                  
                     На 8 септември 2021 г. Latvijas Banka поиска обемът на евромонетите, които Латвия може да емитира през 2021 г., да бъде увеличен с допълнителен обем от 5,1 милиона евро от 5,7 милиона евро на 10,8 милиона евро, за да може да отговори на неочакваното нарастване на търсенето на монети в резултат на въздействието на COVID-19 върху обращението на монети в Латвия.
                  
               
                     (6)
                  
                  
                     На 4 октомври 2021 г. Národná banka Slovenska поиска обемът на евромонетите, които Словакия може да емитира през 2021 г., да бъде увеличен с допълнителен обем от 2 милиона евро от 16 милиона евро на 18 милиона евро в отговор на по-голямото нетно емитиране на евромонети в сравнение с 2020 г. и 2019 г. в резултат на въздействието на COVID-19 и по-голямото търсене, прогнозирано за периода преди Коледа през 2021 г.
                  
               
                     (7)
                  
                  
                     В интерес на ефикасността и по изключение от член 3, параграф 7 от Решение (ЕС) 2015/2332 (ЕЦБ/2015/43) във връзка със специалните ad hoc искания за одобрение за Латвия и Словакия е целесъобразно Управителният съвет да направи тези промени чрез изменение на Решение (ЕС) 2020/1997 (ЕЦБ/2020/57).
                  
               
                     (8)
                  
                  
                     Поради това Решение (ЕС) 2020/1997 (ЕЦБ/2020/57) следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Изменения
            Таблицата в член 2 от Решение (ЕС) 2020/1997 (ЕЦБ/2020/57) се изменя, както следва:
            
                        1.
                     
                     
                        редицата за Латвия се заменя със следното:
                        
                                    „Латвия
                                 
                                 
                                    10,6
                                 
                                 
                                    0,2
                                 
                                 
                                    10,8“
                                 
                              
                  
                        2.
                     
                     
                        редицата за Нидерланция се заменя със следното:
                        
                                    „Нидерландия
                                 
                                 
                                    50,0
                                 
                                 
                                    0,1
                                 
                                 
                                    50,1“
                                 
                              
                  
                        3.
                     
                     
                        редицата за Словакия се заменя със следното:
                        
                                    „Словакия
                                 
                                 
                                    16,0
                                 
                                 
                                    2,0
                                 
                                 
                                    18,0“
                                 
                              
                  
         
            Член 2
            Действие
            Настоящото решение поражда действие на датата, на която адресатите му бъдат уведомени за него.
         
         
            Член 3
            Адресати
            Адресати на настоящото решение са държавите членки, чиято парична единица е еврото.
         
         
            Съставено във Франкфурт на Майн на 2 ноември 2021 година.
            
               
                  Председател на ЕЦБ
               
               Christine LAGARDE
            
         
         
            (1)  Решение (ЕС) 2020/1997 на Европейската централна банка от 24 ноември 2020 г. за одобряване на обема на монетите, които ще се емитират през 2021 година (ЕЦБ/2020/57) (ОВ L 410, 7.12.2020 г., стр. 104).
         
            (2)  Решение (ЕС) 2015/2332 на Европейската централна банка от 4 декември 2015 г. относно процедурната рамка за одобряване на обема на евромонетите, които ще се емитират (ЕЦБ/2015/43) (OВ L 328, 12.12.2015 г., стр. 123).